На основу Закона о управљању отпадом („Сл. гласник РС“, бр. 36/2009, 88/2010, 14/2016, 95/2018 и 35/2023) и Одлуке декана Природно-математичког факултета у Нишу 384/1-01 од 11.03.2024. године, Природно-математички факултет Ниш расписује,

**Ј А В Н И П О З И В**

за достављање понуда за продају електронског отпада

**ПРЕДМЕТ ПОНУДЕ**

Предмет овог јавног позива је продаја електронског отпада датог у техничкој спецификацији.

Електронски отпад се налазе у згради Природно-математичког факултета у просторији галерије, на првом спрату, улица Вишеградска 33, Ниш.

Обавеза купца је да електронски отпад преузме и транспортује **уз ангажовање своје радне снаге и механизације** са места где се налази и измери у присуству овлашћеног лица продавца. **Трошкове преузимања и транспорта сноси купац.**

Разгледање електронског отпада може се извршити сваког дана од дана објављивања позива односно од 11.03.2024. до 15.03.2024. сваког дана од 9 до 14 часова, на адреси Природно-математичког факултета у Нишу, Ул. Вишеградска бр. 33, Ниш.

**НАЧИН ПРОДАЈЕ И ДОСТАВЉАЊА ПОНУДА**

Продаја се врши путем достављања понуда, а избор најповољније понуде извршиће се применом критеријуму **НАЈВИША ПОНУЂЕНА ЦЕНА.**

**Напомена:**

Уколико два или више понуђача имају исту понуђену цену, уговор ће бити додељен понуђачу који је понудио краћи рок плаћања.

У случају да ни применом резервног критеријума није могуће извршити одабир најповољније понуде, уговор ће бити додељен понуђачу по систему жребања, као крајњем начину одабира понуде.

Сви понуђачи који су доставили прихватљиве понуде и које су исто рангиране
биће позвани да присуствују поступку доделе уговора путем жребања.

Комисија ће заказати место и време жребања и позвати
опуномоћене представнике понуђача да присуствују жребању. Приликом жребања
представници понуђача ће на посебним листовима унети име понуђача. Од чланова
Комисије се добијају идентичне коверте у које понуђачи стављају
попуњене листове, коверте ће се ручно измешати пред понуђачима, а потом ће се
насумице вршити одабир коверти понуђача и рангирње понуда према редоследу
извалачења коверти, о чему ће бити сачињен Записник о поступку жребања у поступку
ЈП-01/024.

Уколико се неко од позваних понуђача не одазове позиву за жребање, чланови
Комисије за јавну набавку ће пред присутним овлашћеним представницима понуђача у
празне коверте убацити листиће са називом одсутних понуђача и те коверте ће
учествовати у поступку жребања заједно са ковертама присутних овлашћених
представника понуђача. На исти начин ће се поступати ако не дође ниједан понуђач

Уколико понуђач који буде изабран као најповољнији одустане уговор ће бити додељен друго рангираном понуђачу.

Понуђач може доставити понуду за јавну продају електронског отпада лично, препорученом поштом или електронском поштом на адреси Природно-математичког факултета у Нишу, у улици Вишеградска 33, Ниш или на маил javnenabavke@pmf.ni.ac.rs до 15.03.2024. године до 11:30 часова.

САДРЖАЈ ПОНУДЕ И ОТВАРАЊЕ ПОНУДА

**Понуда треба да садржи цену по килограму за електронски отпад из техничке спецификације, изражену у динарима као и назив понуђача, адресу, број телефона и извод из АПР-а, потребно је такође да приложи дозволе надлежног органа за обављање делатности која је предмет набавке: фотокопија важећег Решења о издавању дозволе за сакупљање, транспорт и складиштење/третман (складиштење или поновно искоришћење или одлагање) предметног опасног отпада издатог од стране надлежног министарства за предметни отпад.** .

**Отварање понуда ће се извршити након приспећа понуда дана 15.03.2024. у 12:00 часова**.

Неблаговремене понуде и понуде које не садрже све наведене елементе неће се узети у разматрање.

Право учешћа имају сва лица која доставе документацију одређену овим огласом односно сва правна лица и предузетници регистровани код АПР-а за послове сакупљања, складиштења, транспорт и третман електронског отпада.

Са купцем који понуди највишу понуђену цену закључиће се уговор, купац је дужан да у свему поступа у складу са Законом о управљању отпада. Купац ће уплатити цену из уговора у року од 10 дана од дана преузимања електронског отпада, а преузимање електронског отпада мора извршити у року од 5 дана од дана потписивања уговора.

Све информације у вези са продајом могу се добити путем телефона 018/514-882 контакт особа Душан Крагић.

**Техничка спецификација:**

|  |  |  |
| --- | --- | --- |
| **Р. Бр.**  | **Назив** | **Количина** |
| 1. | Електронски отпад | 1 кг |

**ОБРАЗАЦ ПОНУДЕ**

|  |  |
| --- | --- |
| **Назив понуђача:** |  |
| **Седиште:** |  |
| **Улица и број:** |  |
| **Мејл адреса:** |  |
| **Матични број:** |  |
| **ПИБ:** |  |

|  |  |  |
| --- | --- | --- |
|  **Назив** | **Количина** | **Цена** |
| **Електронски отпад** | **1 кг** |  |

|  |  |
| --- | --- |
| **Услови плаћања:** |  **\_\_\_\_\_\_\_\_\_\_\_\_ (10 дана од дана преузимања)**  |
| **Контакт особа понуђача и телефон:** |  |

 Датум

\_\_\_\_\_.\_\_\_\_\_. 2024. год.

 П О Н У Ђ А Ч

 М.П. **\_\_\_\_\_\_\_\_\_\_\_\_\_\_\_\_\_\_\_\_\_**

 (потпис овлашћеног лица)